
Text rozhodnutia
Súd: Najvyšší súd Spisová značka: 4Sžr/47/2013 Identifikačné číslo súdneho spisu: 7013201190 Dátum vydania rozhodnutia: 17. 12. 2013 Meno a priezvisko sudcu, VSÚ: JUDr. Ida Hanzelová ECLI: ECLI:SK:NSSR:2013:7013201190.1 Uznesenie Najvyšší súd Slovenskej republiky v právnej veci navrhovateľa: POHOTOVOSŤ, s.r.o. so sídlom Pribinova 25, 811 09 Bratislava proti odporcovi: Okresný úrad Rožňava so sídlom Jarná 2, Rožňava, za účasti účastníka konania: H. M., bytom XXX XX F.. XXX, v konaní o preskúmanie zákonnosti rozhodnutia odporcu č. V 772/13 zo dňa 24.06.2013, o odvolaní navrhovateľa proti rozsudku Krajského súdu v Košiciach, č. k. 1Sp/41/2013-23 z 20. septembra 2013, takto r o z h o d o l : Najvyšší súd Slovenskej republiky odvolacie konanie z a s t a v u j e . Žiaden z účastníkov n e m á p r á v o na náhradu trov odvolacieho konania. o d ô v o d n e n i e : Rozsudkom krajského súdu bolo potvrdené rozhodnutie odporcu, ktorým zamietol návrh na vklad zmluvy o zriadení záložného práva uzavretej medzi navrhovateľom a H. M., zastúpenou ProHelp, združením občianskoprávnej pomoci so sídlom Povraznícka 18, Bratislava. Proti rozsudku krajského súdu podal navrhovateľ odvolanie, ktoré bolo predložené na rozhodnutie najvyššiemu súdu. Po vytýčení termínu vyhlásenia rozhodnutia, pred rozhodnutím o odvolaní, vzal navrhovateľ svoje odvolanie podaním z 11. decembra 2013 späť a žiadal konanie zastaviť bez priznania práva účastníkom na náhradu trov konania. Podľa § 246 ods. 1 v spojitosti s § 207 ods. 3 OSP odvolací súd konanie zastavil. Účastníkom nepriznal náhradu trov konania. Poučenie: Proti tomuto uzneseniu nie je prípustný opravný prostriedok.

Zdroj: KAUZIS.SK – https://www.kauzis.sk/judikatura/r/ECLI:SK:NSSR:2013:7013201190.1 (dáta aktuálne k 14. 11. 2026). Záväzné je znenie zverejnené súdom.




